
EAm  praecipuam  praeftantiffimae  Scientiarum  ,  Mathe- 
feos ,  laudem  ab  omni  tempore  clariffimorum  rapientia 
virorum  judicio  &  teftimonio  comprobatam  videmus,  quod 
inftruat  fui  cultores  celeritate  quadam  ingenii,  &  res  alias 
cognitu  difficiles  atque  obfcuras  ,  tum  clare  &  diftindte  comprehendendi, 
tum  dijudicandi  facultate.  Quoniam  enim  ,  dum  fua  tradant  ,  nihil 
pro  vero  admitttunt ,  quod  non  lit  admodum  evidens  &  clarum  ,  at¬ 
que  ex  his  cauta  ratiocinii  feveritate  efficiunt  coguntque  id  ,  quod  de- 
monftratum  volunt ;  adeo  ,  ut  impoffibile  fere  lit  ,  falfa  veris  hic  im- 
mifceri ;  in  proclivi  efh  judicare  ,  eos,  qui  huic  methodo  diutius  im- 
morantur  ,  &  innutriuntur ,  in  promovendis  aliis  etiam  fcientiis  fore 
cae teris  feliciores ,  &  in  vitandis  erroribus  prudentiores.  Et  fuerunt 
fane  non  pauci ,  qui  hoc  fuo  exemplo  confirmarent  ,  praefertim  ,  ubi 
in  fcrutandis  rerum  naturalium  phaenomenis  accurationem  Mathe¬ 
maticam  adhibuerunt. 

Multa  enim  ,  quae  prius  obfcuritate  fua  in  longe  alienas  a  vero  ,  & 
diverfas  egerunt  fententias  philofophos ,  hoc  lumine  illuftrata  ,  adeo 
oculis  omnium  expolita  fuerunt ,  ut  nimia  evidentia  fere  vilefcerenL 

Quae  tam  pulchre  fuccedere  cum  aliqui  animadverterent  ,  nihil  fe 
hoc  adjutos  auxilio  affequi  non  poffe  fperabant ,  &  ,  dum  majori,  quam 
par  erat ,  fiducia  ad  omnia  Naturae  arcana  reuelanda  fe  conferrent , 
ficubi  graviores  offendebant  difficultates ,  de  rigore  geometrico  tantum 

potius  remittebant  ,  quantum  ad  id ,  quod  volebant ,  obtinendum  fa¬ 
tis  erat ,  quam  ut  ifto  molimine  nihil  efteciffe  videri  vellent. 

<  *  ..  i 

Vnde  foepe  accidit ,  ut  ii ,  qui  fuo  acumine  omnia  penetrare  conten¬ 
dunt,  fallis  rerum  imaginibus  decepti ,  erroribus  aeque  ac  alius  quifquc 
de  plebe  philofophorum  deprehendantur  obnoxii. 

Haec  dum  vident  alii ,  qui  pulcherrimae  illius  Icientiae  expertes , 
quantis  abundet  bonis ,  nefciunt ,  &  alias  etiam  id ,  quod  ignorant , 
parvi  pendere  folent  ,  exinde  materiam  reprobandae  Methodi,  qua  ali¬ 
qui  perverfe  utvntur  ,  fibi  fumunt ,  & ,  quam  parum  lucis  a  Mathe. 
fi  fperare  queant  aliae  Scientiae  ,  his  exemplis  patere  clamant* 

Vos  autem  ,  ledtiffimi  Medicinae  Cultores,  in  neutram  partem  neque 
effufis  laudibus, neque  temerario  contemtu  abrepti,  fumma  Mathefeos  me¬ 
ritarum  in  univerfamPhyficam,tum  in  Medicinam  maxime,  jufta  coletis 
veneratione :  Minime  vero  omnia  ,  quae  a  viris  geometris  profedla  ,  & 
aliquam  demonftrationis  mathematicae  fpeciem  prae  fe  ferre  videtis  , 
pro  adeo  certis  &  evidlis  habebitis,  ut  de  iis  dubitare  nefas  fit.  Ve¬ 
rum  hic  quoque  audebitis  diffidere ,  inquirere  ,  examinare,  &  ubique 
rationi  plus  fidei  adhibere  ,  quam  authoritati  cujufcunque. 

Quemadmodum  enim  geometrae  ,  dum  fua  agunt ,  &  pun£la  ,  &  li¬ 
neas  ,  &  diredtiones,  quam  res  exigit  ,  accuratiffime  determinant  ,  adeo 
certa  demonllrant  atque  peripicua ,  ut  ea  qui  negare  velit ,  non  fanae 
mentis  fit  exiftimandus  ;  ita  ,  quamprimum  fua  demonllrata  ad  mate¬ 
riam  applicant ,  fatis  experiuntur  ,  quantum  rigore  ifto  decedant  effe¬ 
rus.  Offendunt  hic  linearum  craffitiem  ,  hinc  pundlorum  foepe  &  di- 
rettionum  mutabilitatem  ,  gravitarem  ,  affrictum  ;  quibus  lingulis  effici 
poteft  ,  ut  diverfum  quid  ab  eo  ,  quod  fperabant ,  contingat. 

Nihil  in  Mechanicis  vede  fimplicius ,  &  tamen  hic  paulo  aliter  res 

•  '  iuccedere 


fuccederfe  folet ,  quam  docebat  calculus.  Quid  igitur  fentietidum  erit 
ubi  de  magis  compofitis  quaeritur  Machinis  ?  tunc  fcilicet  iftas  condi¬ 
tiones  materiae  ,.  non  prorfus  abftrufas ,  diligenter  explorare  >  &  ad 
computum  revocare  tentant. 

Quod  vero  multo  graviori  premitur  difficultate  ,  quoties  eadem  ra¬ 
tione  in  explicandis  rerum  naturalium  ,  &  Machinae  animalis  phae¬ 
nomenis  procedere  fufeipiunt.  Iftae  enim  conditiones  materiae  ,  quibus 
non  penitus  intelledtis ,  nequicquam  certi  ratione  colligi  poteft  ,  hic 
plerumque  adeo  latent  craffis  occultatae  &  circumfufae  tenebris ,  ut 
eas  ne  conjedtura  quidem  informare  liceat. 

Vnde  non  raro  contingit  ,  ut  intricatae  hujus  obfcuritatis  impatien¬ 
tes  rem  fuo  arbitrio  ordinent ;  manifefta  quidem  alTumant ;  quae  vero 
nimium  facefiunt  negotii ,  negligant  *  ubi  quid  deelTe  videtur ,  affin¬ 
gant  ,  demant ,  addant ,  atque  ex  his  deinde  fevero  ratiocinio  geome¬ 
trico  fe  vera  demonftrafle  praemature  gloriantur. 

*  His  alii  prudentiores ,  omnia  ,  quae  ad  penitiorem  rei  cognitionem 
pertinent  ,.  quam  fieri  poteft  ,  follicite  conquirunt ,  quae  vero  humani 
vim  ingenii  &  intelligentiam  fugiunt  ,  ea  ingenue  primi  declarant ;  ubi 
jpfam  veritatem  aflequi  non  datur,  vel  eo  fatis  felices ,  quod  adeam 
poffint  accedere  quam  proxime.. 

Et  fane,.  qui  ita  animo  comparati  funt ,  qui  ftudio  Mathefeos  imbu^ 
ti  omnem  temeritatem  in  afferendo  ,  &  opinionum  levitatem  excufle- 
runt ;  qui,  quaecunque  Anatomia  de  fabrica  partium  demonftrat  certif- 
fima  ,  fundamenti  loco  ponunt,  quae  in  Mechanicis  &  Phyficis  com¬ 
perta  habentur,  jufto  loco  applicant ,  jam  nota  cum  quaefitis  curiofe 
comparant ,  ii  demum  condendae  1  heoriae  &  Arti  promovendae  ido¬ 
nei  nobis  efte  videntur. 

Hos  ego  vos.  Eximii  Solertia  Juvenes ,  fe&ari,  confulere,  imita- 

ri  >  colere  vellem  unicos,  &  ab  aliis  ,  qui  titulos  Mechanicorum  affe¬ 
ctant,  atque,  dum  rationes  eorum  omnium, 'quae  in  corpore  contin¬ 
gunt,  perfpicue  fe  expolituros  pollicentur ,  meris  figmentis  obfcura  e- 
tiam  magis  implicant ,  &  fic  optimam  Methodum  apud  Mechanicae 
Philofophiae  ignaros  adducunt  in  contemptionem  ,  probe  difcernere. 

Nifi  enim  hi  rationes  Mechanicas  praetendiffent ,  cum  commenti¬ 
tiis  fuis  pororum  &  particularum  configurationibus  varia  fecretionum 
genera  abfolvi  perhiberent,  nefcio  ,  quid  magni  momenti  habituri  effient 
Naturae  animatae  Fabri,  quod  Mechanicis  poffent  objicere.  Cer¬ 
neres  enim  exoletam  Fabulam  de  corpufcuiis  in  fanguine  cubicis  ,  tri¬ 
angularibus,  hamatis,  anguil laribus  ,  haftatis&c. ,  quoties  Mechanico¬ 
rum  fit  mentio ,  ad  naufeam  uique  repeti  ,  &  longe  aliter  fentientibus 
exprobrari.’ 

w  y*.  j  \  »  ..  yj  .5  „  i  Ji  \  .  ■)  Ul  Ju  I  *  *  j*-1  'j,  !,.•*>  f  i  » -  ■  \  j  > }  •.  '  J •  .  . .  . 

Negari  interim  non  poteft ,  in  alios  praeterea  errores  varios  indu¬ 
ci  Summos  foepe  in  Arte  viros  ,  qui  id ,  quod  humana  fert  conditio  , 
prorfus  evitare  non  poliunt.  Sic  alii  ea  ,  que  de  Machinis  Hydrauli¬ 
cis  ,  in  quibus  humor  aqueus ,  homogeneus  fluit  per  canales  rigidos  & 
immobiles  ,  demonftrantur  ,  variatis  licet  quam  maxime  conditioni¬ 
bus  ,  eadem  vera  etiam  efle  praedicant  in  corpore  humano  ,  ubi  miri 
ingenii  fluidum  ,  valde  haeterogeneum  &  mutabile,  agitur  per  vafa 
membranacea  ,  dilatabilia  ,  fibris  motricibus  inftrudta  ,  reagentia ,  com¬ 
primentia, expanfa, vario  pro  diverlitate  partium  &  temporis, effe&uj  cujus 
inaequalitatis  caufae  pofiibiles  inquirenti  occurrunt  numero  infinitae. 

Alii ,  cum  vidifient ,  determinatam  vifceris  fecretorii  a  corde  diftan- 
tiam  id  boni  forte  praeftare  pofie ,  ut  certi  generis  particulae  ,  hucus¬ 
que  delatae ,  laxius  cum  reliqua  maffa ,  inter  fe  cohaereant  firmius , 
ficque  ad  fecretionem  fubeundam  fiant  aptiores ;  hinc  nimium  feflinan- 
ter  concludunt ,  definitam  iltam  diflantiam  ,  &  fanguinis  retardatio¬ 
nem  maximi  ad  efficiendas  fecretiones  efle  momenti ;  ftrudturae  vix  at¬ 
tendunt  ;  fed  in  eodem  vifcere  ,  fi  longius  paulo  ,  aut  propius  a  corde 

abefiet ,  eundem  liquorem  fecerni  pofle ,  negant ;  quin  nullum  alium 
elTe  Lienis  tam  diu  quaefitum  ufum ,  quam  ut  fanguinem ,  ad  Hepar 
pergentem ,  intercipiat  &  remoretur. 

Quaeris  ,  qui  fiat ,  ut  fub  finem  infpirationis  mufculi  coftas  elevan¬ 
tes,  antagoniftis  deftituti ,  relaxentur  per  intervalla,  quibus  cartilagi¬ 
nes  vi  fuae  elafticitatis  coftas  iterum  deprimere  valent?  erit,  qui  tibi 
refpondeat,  pulmonibus  inflatis  fifti  ibi  fanguinem  ,  hinc  parcius  pelli 
verfus  cerebellum  ,  hinc  hos  mufculos  fieri  paralyticos. 

In  inmenfum  excurreret  oratio  ,  fi  fufius  recenfere  vellem ,  uti  in 
variis  Medicinae  partibus  theoria  Mechanica fummam  praeftare utilita¬ 
tem  ,  vel  etiam  hallucinandi  praebere  queat  occafionem.  Aptior, pu¬ 
to  ,  de  his  plura  dicendi  erit  locus  ,  quando  praelectionibus  meis  atten¬ 
tione  veftra  feduli  intereffe  dignabimini. 

L 

Publicis  vero  recitationibus ,  fingulis  diebus  Lunae  &  Jovis,  Hor.  XI™ 
XII.  inftituendis  ,  deftinavi  Cei.  Stahlii  Phyfiologiam  ,  ubi  id  agam  ,  ut 
veram  Authoris  mentem  ubique  exponam  ,  quodcunque  hic  boni  erit  , 
fideliter  indicem  ,  quae  minus  probo, notem,  additis  diflenfionis  rationi¬ 
bus.  Expedit  enim  non  propriae  tantum  ,  fed  aliarum  etiam  nolle 
dogmata  fe&arum.  * 


Privatim  fingulis  diebus  Hor.  X-XL  Materiam  Medicam  ita  traCta- 
bo,ut  primo  ipfa  fimplicia  vobis  exhibeam, virtutes  Medicas,  fenfibus 
&  obfervatione  cognitas ,  declarem  ,  quam  frequens ,  &  qualis  eorum  u- 
fus?  &  tandem,  an  proftent  in  officinis  ?  quaeque  exinde  praeparata  ? 
ordine  perlequar. 

■  •  .~V'  ••t'-  v:‘Vv-  ry 

III. 

Hora  II- 111  Collegium  Anatomico- Phy fiologicum  ,  quod  hoc  aeftivo 
kmeftri  modo  ad  flnem  perduximus,  eodem  praeeunte  O/.  Boerhaa- 

vio  9  denuo  exordiar,  ubi ,  quae  huc  pertinent,  paulo  uberius  evol¬ 
vantur.  '  •  ; ;  -  ,  i  •  -j 

IV. 

Hor.  /77-  IV.  Collegium  Pr allicum  in  Cei.  Boerhaavii  Apborilmos  de 
Cognofcendis  &  curandis  morbis ,  ante  aliquot  menfes  jam  inchoatum > 
ftrenue  continuabo. 

M 

Hor.  IV-V.  Collegium  Pathologico  Semioticum  incipiam  ,  in  quoprae- 
cepta  Cei.  Boerhaavii  normam  tra&ationis  quidem  praebebunt  ,  fed  mul¬ 
ta  ,  quae  hic  brevius  anguftiufque  dicuntur ,  apertiora  fient  iis ,  quae  vo¬ 
bis  feribentibus  .didtabo.  Agite  itaque  ,  fuaviflimi  Commilitones  ,  has 
difciplinas ,  quas  ego  vos  docerem  ipfi  a  me  expetiviftis  ,  &  veftris 
profedibus  bene  refpondent ,  folita  veftra  animi  alacritate,  &  indefefia 
induftria  compledtamini ;  fic  vobis  comparabitis  ,  quod  olim  proderit, 
&  veftra  fedulitate,,  atque  di fcendi  cupidine  excitabitis  diligentiam  docen- 
tis ,  qui  veftris  commodis  vigilias  meas  ,  &  ftudia  ,  &  fiquid  eft  inge¬ 
nii  ,  lubentiflime  confecrabo.  Dabam  Gottingae  A.  MDCCXXXV^ 
do  iz,  Odtobris. 


